LidanRubinov/Halacha-QA huggingface dataset:
שאלה: הפעלת בתי קזינו חוקיים בארץ: כבוד הרב ברוך השם אני לא נוהג להמר אבל לפי דעתי הפיכת ההימורים לחוקיים תסיר את הפשעים והפעילות המתרחשת בישראל. ניתן לנהל בתי קזינו ע"י מפעל הפייס והרווחים ישמשו להוריד את המע"מ ולתרום לתוכניות חברתיות הקשורות לטיפול במהמרים כפייתים. כפי שנעשה בנוודה בארה"ב. במצב הנוכחי ההימורם פורחים ומאפשרים רווח לגורמים המעורבים. האופי הבלתי מבוקר של ההימורים גורר פשעים חמורים כגון הבנק למסחר. בנוסף כסף רב עוזב את המדינה ביריחו, בטבע ובמקומות אחרים בעולם. האם גישה כזאת סותרת את ההלכה?
תשובה: יש דעות בהלכה שהימורים אסורים גם לאנשים שיש להם פרנסה מסודרת ולכן יש להשתדל לבטל את בתי ההימורים ולחנך את הנוער ואת המבוגרים להתרחק מהם. גם מפעל הפיס הוא בעייתי מפני שיש שמהמרים בו על כספים רבים מתוך משכורתם והם הורסים את חיי המשפחה ואת עצמם. צריך לחנך את הבריות לשנוא מתנות ולאהוב את המלאכה. לאהוב להנות רק מיגיע כפיים ולא מפרסים ומתנות.
שאלה: ישוב הארץ מול כיבוד הורים: היינו רוצים להתיישב ביש"ע אבל אם נעשה זאת, זה יגרום צער גדול להורי שאינם שומרי מצוות. האם עדיף לקיים מצות ישוב הארץ ביש"ע ולגרום צער להורים או לקיים מצוה לא מן המובחר ולחסוך להורי שינה בלילות?
תשובה: כיבוד הורים אינו דוחה מצוות אחרות, כמבואר בשו"ע יו"ד רמ, טו. למשל אם ההורים מסוכסכים עם אדם מסוים, ודורשים מבנם שלא לדבר איתו, אסור לבן לשמוע בקולם, מפני שיש מצוות "ואהבת לרעך כמוך". ואפילו אם ההורים טוענים שהדבר מדיר שינה מעיניהם, אין הבן צריך לשמוע בקולם. וכן לגבי כל המצוות. וכן הדין לגבי התגייסות ליחידות קרביות. אמנם במקרים מיוחדים מאוד, כגון שידוע שמצבם הנפשי של ההורים מעורער, ויש חשש שבעקבות זאת ישברו, וגם אחר זמן לא יתאוששו, יש מקום להתחשב בדעתם. אבל אם מדובר במצב רגיל, שבו דואגים מאוד בהתחלה ואח"כ מתרגלים, אין לשמוע בקולם. להרחבה בעניין זה על עלייה מחו"ל
שאלה: חסכון במים כשנוטלים ידים?: לפי הידוע לי,כמחצית מכמות המים שיכולה להכיל נטלה רגילה,מספיקה לפי ההלכה לנטילת ידיים. למה הרבנים, מכל החוגים, לא הוציאו עדיין פסק הלכה לחסוך במים על חשבון הידור מצווה? בכך נזכה כולנו להדר במצווה של חסכון במים בתקופה קריטית למשק המים בישראל.
תשובה: נטילת ידיים בהידור זו מצווה והיא מוסיפה זכויות ובמיוחד זכויות לירידת גשמים, על כן לא בזה יש לחסוך אלא בבזבוז מים שלא לשם מצווה. אם אנשים ישתמשו במים כפי שהם צריכים ולא יבזבזו לא יחסרו מים.
שאלה: חימום אוכל ע"י עכו"ם: אוכל שבושל ע"י ישראל יום קודם, והושם על הגז לחימום, האם רשאי עכו"ם לערבבו? האם רשאי עכו"ם למזוג מאוכל שעומד על הגז לצלחת? האם יש כאן בישול?
תשובה: אם הוא בושל כל צורכו מותר לעכו"ם לערבו, וכן למזוג. זוהי הנהגת הבדצי"ם על פי דעת מרן השו"ע. לפי דעת הרמ"א בהדלקת התנור על ידי יהודי, מותר לגוי לבצע כל פעולה, גם אם המאכל אינו מבושל כל צורכו.
שאלה: בישולי עכו"ם לפי בדצי"ם אשכנזים: האם בהשגחות של הבדצ"ים האשכנזים מקפידים בבישולי עכו"ם לפי שיטת המחבר, שלא מספיק לסגור את התנור (השלכת קיסם)?
תשובה: ככל הידוע לי, לפי דבריהם הם מקפידים לדעת המחבר, אבל הדבר מצריך בדיקה היטב. יכול אני להעיד על בד"ץ בית יוסף, שהננו מקפידים בדבר מאוד.
שאלה: יין שברכתו בורא פרי הגפן: האם ספרדי יכול לברך בורא פרי הגפן על מיץ ענבים שרשום עליו "בורא פה"ג גם לשיטת הב"י" ואותו יין אינו מתוצרת "כרמל מזרחי" או "יקבי רמת הגולן"? במידה וכן-האם יש צד של טיבותא ביינות מהתוצרת שהזכרתי שלכן רצוי להעדיפם?
תשובה: אפשר לסמוך על הרב שנתן כשרות לאותו יקב, שמן הסתם לא שיקר, ולכן יש שם רוב יין, ואפשר לברך עליו בורא פרי הגפן. אינני מכיר היטב את נותני הכשרויות, ואם צריך להעדיף אחד מהם על פני השני.
שאלה: שיעור תורה מפי בנות: האם מותר לבנות להעביר שיעורי תורה לבנים (בגילאי 16-17)? האם יש הבדל בין שיעור לבין פעולה שלא בענייני תורה? אבקש מהרב להתייחס לתשובה ביחס למציאות שבה אנו חיים (בנ"ע).
תשובה: מוטב שלא תעביר, כי יש לצמצם את הקשר שבין בנים ובנות בגיל הנעורים. אמנם אם ממילא נמצאים ביחד ומדברים על עניינים שונים, מוטב שידברו בדברי תורה. אבל בהעברת שיעור יש חשיפה יתירה, והדבר פחות צנוע, ולכן מוטב שלא תעביר.
שאלה: חשיבות גידול הזקן: בני נוער בגיל תיכון מחפשים כעת מענה, מדוע לגדל זקן? לחלק מהנוער ידועים, קצת מהגדי הרבנים בנושא, אולם כמדומני שאין ביד מסר מגובש הניתן להימסר אל הוריהם או חבריהם בנושא גידול הזקן. אודה לכבוד הרב אם יוכל לכוון אותנו.
תשובה: שאלת גידול הזקן היא שאלה חשובה מאוד, בעיקר בגלל מה שהוא מיצג עבור האדם המגדל אותו. הלכתית - יש להקפיד על 5 נקודות של פאת הזקן, שעליהם יש איסור לגלח. מבחינה רוחנית - גידול זקן יכול ליצור זהות חיצונית ואחר כך פנימית של אדם לדרך, לגאות יחידה של זהות יהודית בגולה, כמו ציציות בחוץ, וכולי. הזדהות זו מחזקת מאוד את כוח העמידה של אדם גם אל מול יצרים מבפנים וגם אל קשיי התמודדות עם דרך מבחוץ. על כן גם מבחינה זו יש לזה חשיבות גדולה. יש רעיון יפה, כמדומני מובא בשם הרש"ר הירש שהפנים של האדם מחולקים לשני חלקים - העיניים ומעלה, והאף ומטה. אומר הרש"ר הירש, החלק העליון הוא החלק הרוחני אותו יש להשאיר גלוי וחשוף. החלק התחתון הוא החלק החומרי אותו כדאי לכסות כדי להזכיר לאדם תמיד מה עיקר ומה הטפל. נראה לי שלכל שכבות האוכלוסייה נכון, עמוק ויסודי יותר להתחיל עם הטעמים לגידול הזקן מהפן האמוני, ולבסס יסוד זה של זהות עם דרך וסדרי עדיפויות נכונים. יש לשים לב באוכלוסיות הפחות חזקות לא ליצור לחץ וחוסר זהות, מה שיגרום עם הזמן כפייה, ובמקביל נטייה ל"אנטי", וחבל. הרב משה אליה. לתשובת הרב זלמן ברוך מלמד שליט"א.
שאלה: מנורה שנדלקת ע"י גלאי: בכניסה לבית של גויים (בחו"ל) יש מנורה שנדלקת על ידי עין אלקטרונית. האם מותר ליהודי שגר שם להיכנס או לצאת מן הבית בשבת? לא ניתן תמיד להסתמך על הגויים.
תשובה: זו בעיה, כי זה מופעל מיידית על ידי היהודי, מה שיעשה הוא שימתין לגוי שיעבור שם ואגב הגוי יכנס הוא. אבל בלי גוי הדבר אסור.
שאלה: חובה ללבוש ציצית צמר?: האם חייבים ללבוש ציצית צמר? הרי זה דבר מוזר ללבוש בקיץ בגד צמר.
תשובה: אין חובה ללבוש ציצית אבל מצווה. ונחלקו התנאים והאמוראים והראשונים אם בשאר בגדים יש מצוות ציצית מהתורה, יש אומרים שהמצווה מהתורה רק בצמר או פשתים, ויש אומרים שבכל סוגי הבדים. ולכן המהדרים נוהגים ללבוש ציצית צמר, לקיים המצווה מהתורה לכל הדעות, אבל אין בכך חובה. וגם מי שלובש ציצית מבד אחר מקיים מצווה. (ועיין פניני הלכה ח"א ע' 105).
שאלה: נישואין עם בחורה בת ארבעים: רווק מבוגר שהכיר בחורה למטרת נישואין, והיא אמרה לו שהיא בת ארבעים, וכעת אחר שהחליט להתחתן עימה, התחיל להסתפק אולי לא תוכל ללדת ילדים, ואולי חובתו לקיים מצוות פרו ורבו ולכן אסור לו להתחתן עימה. האם עליו לבטל את השידוך או לקיימו?
תשובה: בגמ' ב"ב קיט, ב, מבואר שמי שלא נישאת לפני גיל ארבעים, שוב לא תלד. ועל פי זה פסק בשו"ת חתם סופר ו, מז, במקרה דומה, שלא יתחתן עימה. ולעומתו בשו"ת האלף לך שלמה ט', כתב שאם כבר התחייב להתחתן עימה, יתחתן, מפני שאין ודאות שלא תלד, ואפשר להתפלל שתלד. ועוד העלה סברה, שאם היא הרהרה בענייני נישואין, לא חל עליה הכלל שלא תלד אחר גיל ארבעים. (ועיין באוצר הפוסקים לאה"ע א, ה, ובהשמטות). ואולי אפשר להציע שילכו לרופא נשים, ואם יאמר שיש סיכוי סביר שתלד, יתחתן עימה. וכיום ניתן להוציא ממנה ביציות בהיותה בת ארבעים, ואח"כ להפרותם ולהחזירם לרחמה, וכך תוכל להמשיך ללדת אפילו עד גיל חמישים.
שאלה: לחם בשבע ברכות: בסעודת שבע ברכות של חתן וכלה, האם אפשר לברכן כאשר לא כל העשרה אכלו לחם?
תשובה: לכל הדעות צריך שיהיו שם עשרה. השאלה כמה מתוכם צריכים לאכול ומה? ויש בזה ארבע דעות באחרונים: א) לדעה המקילה מספיק ששלושה מתוך העשרה יאכלו לחם (האלף לך שלמה או"ח צג). ב) צריך שלפחות שלושה יאכלו פת ושלושה שאר מאכלים אפילו בלא פת (מנחת פיתים סב, ה). ג) צריך ששה שיאכלו פת (זכור לאברהם). ד) צריך שבעה שיאכלו פת, ועוד שלושה שיאכלו לכל הפחות פירות. וכך המנהג, כמובא בספר הנישואין כהלכתם יד, מא.
שאלה: ברכת שבע ברכות למי שלא אכל: האם אפשר לכבד מי שלא אכל פת או פירות לברך אחת משבע הברכות בסעודת חתן וכלה?
תשובה: נחלקו בזה האחרונים, יש אומרים שאפשר לכבד גם את מי שלא אכל בעצמו, ויש אומרים שרק מי שאכל פת יכול לברך אחת משבע ברכות. וכך ראוי לנהוג. ואין למחות ביד המקילים, שיש להם על מי לסמוך (ועיין בנישואין כהלכתם יד, צה).
שאלה: ישיבה קטנה או תיכונית?: מה דעת הרב בנוגע ללימוד בישיבות קטנות, האם זה עדיף או שעדיף לשלב גם לימוד מקצוע?
תשובה: אין תשובה אחידה לכל הנערים. לרוב הנערים הייתי מייעץ ללמוד בשילוב גם לימודי תיכון ובתנאי שהתורה תהיה עיקר. יש יחידים שהייתי מייעץ להם לעסוק בגיל הצעיר רק בתורה, אך "רבים עשו כרשב"י ולא עלתה בידם" משמע שאין זו דרך לרבים אלא ליחידים.
שאלה: מחיצה בבית הכנסת: מה ההלכה לגבי גודל המחיצה בבית הכנסת?
תשובה: שהבנים לא יראו את הבנות. ואמנם יש מי שהקל במחיצה שעד גובה הכתפיים, אבל לא נתקבלו דבריו על שאר הפוסקים.
שאלה: טיפול בעור בתשעה באב: בימים אלה הנני עובר טיפול במחלת עור הכולל מריחה יומית של משחה נוזלית (בעלת ריח לא נעים). מאחר והקביעות בענין זה חשובה, רציתי לדעת אם יש בעיה לעשות זאת בתשעה באב.
תשובה: אם יש בכך צורך רפואי, תוכל למרוח גם בתשעה באב, מפני שרק סיכה שיש בה הנאה אסורה.
שאלה: צום בהריון: בשעה טובה אני בשבוע השביעי להריוני. האם עלי לצום כרגיל בצומות הקרבים או שיש הקלות לנשים בהריון? עלי לציין שבצומות אני דיי חלשה (גם בלי להיות בהריון).
תשובה: מהצומות הקלים את פטורה, ובתשעה באב חייבת. ואם ח"ו תהיי חולה (כגון שפעת וכדומה), גם מתשעה באב תהיי פטורה. וכן אם ההריון יהיה קשה עד שתחשבי לחולה תהיי פטורה מתשעה באב. וביום הכיפורים גם חולה חייבת, אלא אם כן יש סכנת נפשות. לתשובת הרב דב ליאור. מה תעשה יולדת שאכלה ביום כיפור בטעות?
שאלה: אם אין כהן בבית הכנסת: אם אין כהן בבית הכנסת באיזה עליה יעלה הלוי לתורה?
תשובה: למנהג ספרדים, עפ"י כה"ח קלה, מ, אין להעלות את הלוי לעליות הרגילות, אלא רק למפטיר, או אם הוסיפו על שבעה עולים, אפשר להעלותו לאחר שבעה. למנהג אשכנזים, כמבואר במ"ב קלה, כד, אפשר להעלותו לראשון או אחרון או מפטיר לכל הדעות. אמנם יש דעות שאפשר להעלותו לכל העליות מלבד שני, והובאה דעה זו במ"ב, ויש מהתימנים שנוהגים כך (שתילי זיתים ז', יב).
שאלה: מסטיק ומים: אדם שאוכל מסטיק ורוצה לשתות תוך כדי האכילה מים : א.האם מברך על המים? ב.האם מוציא את המסטיק או שלהזיז לצד הפה מספיק? ג.האם מברך נפשות מיד או לאחר זריקת המסטיק או שמא אסור לחזור לאכול את המסטיק או שחוזר ומברך על המסטיק? מראש.
תשובה: א) אם בעת שברך על המסטיק שהכל ידע שישתה מים, כבר פטר בברכתו על המסטיק את המים, ואם לא ידע, צריך לברך על המים. ב) מוטב להוציא את המסטיק ולברך. ג) עדיף לברך בורא נפשות אחר לעיסת המסטיק. אם יש חשש סביר שאח"כ תשכח, מוטב לברך מיד לאחר סיום שתיית המים. ועדיין תוכל להמשיך ללעוס אח"כ את המסטיק, מפני שלא הסחת דעתך מלהמשיך להנות ממנו.
שאלה: טיפול רפואי הכולל מגע בין מינים שונים: האם מותר לאישה ללכת לטיפול כירופרקטי הכולל גם עיסוי רפואי קל אצל מטפל, (ידוע כטוב ביותר ולכן מעדיפה אותו על מטפלת)? והאם מותר לאיש ללכת למטפלת תזונתית המאבחנת את מצבו ע"י מישוש הבטן? בכלל האם יש הבדל בין הרפואה המסורתית לאלטרנטיבית בהיתרים מהסוג הנ"ל?
תשובה: לצורך רפואי ברור, אפילו כשאין סכנת נפשות, מקלים שרופא או רופאה יטפלו בגברים ונשים. ואם מוכח שטיפולים אלטרנטיביים מסויימים מועילים, דינם ככל טיפול רפואי. אבל ישנו חילוק בין טיפולים שיש בהם מגע קצר, ובדרך כלל כואב, כרוב הטיפולים הרפואיים הרגילים, לטיפולים שהמגע בהם ממושך, ובהם קשה להקל. וכשיש הרהורים למטפל או למטופל בודאי שאסור. ואף הרוצה להקל בזה ויודע בעצמו שאין לו שום הרהורים, עליו להגיע לטיפולים הללו, שיש בהם יותר מגע, בלווית בן זוגו או קרוב משפחה אחר, כדי לשמור עצמו מהעבירה ומהרהורי עברה. תשובת הרב יעקב אריאל תשובת הרב דב ליאור
שאלה: לבישת חצאיות לנשים: האם יש צורך להחמיר ולא ללבוש חצאיות ארוכות המגיעות עד הנעל, למרות שלכאורה זהו לבוש צנוע יותר מין החצאיות היותר קצרות המחייבות גרביון מיוחד מתחתן (מה שלמראית העין לפחות נראה הרבה פחות צנוע)?
תשובה: החצאיות הארוכות יותר צנועות, ולכן עדיף ללובשם, ואין בזה קולא אלא חומרא לעומת הלובשות חצאית קצרה יחסית וגרביון. אמנם אם החצאית אינה מגיעה עד הקרסול, ואין גרביון, יש מקום לשקול מה עדיף. מצד אחד להרבה פוסקים צריך לכסות את כל הרגליים, ומבחינה זו חצאית וגרביון עדיפים. ומאידך החצאית הארוכה בודאי יותר צנועה. כלומר יש להתלבט בין הגדרים הפורמליים לתחושת הצניעות שלשמם נתקנו אותם הגדרים. והחומרא היא או שהחצאית תגיע עד הקרסול, או שיהיו גם גרביים.
שאלה: גילוח בבין המצרים לצורך עבודה: אני מתחיל בעז"ה עבודה חדשה בשבוע הבא, לאחר י"ז בתמוז, שעיקרה הרצאות, ויש חשיבות להופעה החיצונית. מהם השיקולים להקל בגילוח, והאם יש להבחין בין עד ר"ח אב, מר"ח אב ושבוע שחל בו? אציין כי אני אשכנזי.
תשובה: כשאין חשש שעבודתך תיפגע, עד ראש חודש אב אפשר להתגלח לקראת שבת. ומראש חודש אין להתגלח כלל. ואפשר להסביר למנהלים שמדובר על מנהג אבלות על החורבן, ובוודאי יכבדו אותך על כך. ואף בטלוויזיה היה קריין (בוגר ישיבת בית אל) שהקפיד לא להתגלח בתשעת הימים, ולמרות שכל הצופים ראוהו, קיבלו את מנהגו בהבנה. אם חוסר הגילוח עלול לגרום לאבדן עבודתך, אפשר להקל להתגלח בכל יום עד ראש חודש אב, ובשעת הצורך אפשר אף להקל כמנהג ספרדים ולהתגלח עד שבת חזון. אבל בשבוע שחל בו תשעה באב אין להקל.
שאלה: מיחם שעירו ממנו על בשר - בשרי?: מה דינו של מיחם שעירו ממנו מים על גבי חמין רותח, האם הוא נחשב בשרי עכשיו?
תשובה: יש להבחין בין עירוי על גבי נוזל המעלה אדים חמים כלפי מעלה, לבין עירוי על גבי אוכל גושי. עירוי על גבי נוזל אכן הופך את העליון לבשרי נחמת האדים, אבל בגושי אינו אוסר, ובדרך כלל חמין שיש צורך לערות לתוכו מים הוא יבש ולא מעלה אדים בכדי לאסור את המיחם. ומדין ניצוק חיבור אין לאסור כי דין זה נאמר לעיניינים ספציפים כטומאה וטהרה שם צריך נגיעה אבל לענין בשר וחלב זה דין בבליעה הנובעת ממגע ממשי.
שאלה: חינוך קטן ה למצוות: יש לנו תינוקת בת חודשיים. בכל בוקר אנו אומרים עמה (אומרים לה) מודה אני ונוטלים את ידיה אך לא עם שם ה. בלילה, לאחר שהיא נרדמת אנו אומרים לה שמע ישראל עם שם ה ו המלאך הגואל. האם יש טעם לפגם לאמירת הברכות הללו ובעיקר לאמירת שמע תוך שימוש בשם ה?
תשובה: כמובן אין חובה לומר זאת לתינוקת, ורוב ישראל אינם נוהגים כן. אבל אין בזה שום איסור מפני שאתם אומרים פסוקים ולא ברכות, ופסוקים מותר ומצווה לומר עם שם ה', ולכן אין פגם באמירתם. לסיכום: מנהגכם הוא מנהג חסידות נחמד.
שאלה: לשון הרע להגנה עצמית: אדם מגיע למקום עבודה חדש, והעובד שאמור ללמד אותו את העבודה מתייחס אליו בצורה מעליבה ובזלזול. האם ניתן במקרה כזה לפנות לממונה ולספר לו על ההתייחסות של אותו עובד? האם פנייה כזו תחשב לאמירת לשון הרע על אותו עובד? ואם כן, האם במקרה זה הדבר מוצדק?
תשובה: מותר לומר לשון הרע לצורך, ובתנאי שאין מגזימים ואין מתכוונים לפגוע באותו עובד, אלא רק כדי למנוע נזק. זה הכלל. באופן פרטי מוטב שתתייעץ עם חבר טוב וחכם, האם כדאי לעשות זאת, והאם לא יתייחסו אליך אח"כ כאל נרגן, והנזק יגבר על התועלת.
שאלה: מעשר כספים מראש: שאלתי רב על האפשרות לתת לצדקה סכום גדול בבת אחת, ואז להוריד את הסכום הזה בחישוב של המעשר לחודשים הבאים. למשל, אם אני נותן בבת אחת סכום שווה ל 3 חודשים של מעשר, אז אני אהיה פטור ממעשר ל 3 חודשים הבאים. הרב הזה הסכים לפעולה זו. השאלה שלי היא, האם יש הגבלת זמן בפעולה כזו? למשל, אם נתתי בבת אחת סכום ששווה ל 10 שנים של מעשר, האם אהיה פטור ממעשר ל 10 שנים הבאות?
תשובה: אפשר להקדים ולתת צדקה על חשבון המעשר של החודשים הבאים. ואף על חשבון השנים הבאות. ואין לזה הגבלה של זמן. ובעז"ה תתעשר יותר, והצדקה שתיתן לא תספיק למעשרות של השנים הבאות, אלא תצטרך להוסיף ולהוסיף.
שאלה: עישון לבני נוער: האם לפי ההלכה מותר לעשן נרגילה או סיגריות? האם יש בעיה בפסח עם העישון? האם מותר ביום טוב לעשן נרגילה?
תשובה: אסור לעשן סיגריות, ואיסור זה מהתורה, ועיין בפניני הלכה ח"ג מעמוד 283-289. לגבי נרגילה, שמעתי שאף היא מסוכנת לבריאות, אבל לא בררתי את הדברים לעומק. ומכל מקום בדברים כאלו, עדיף מפני הספק להמנע. ובכלל טוב שלא להתרגל ולהתמכר לדברים שאין בהם צורך. עדיף שהכיף יבוא מדברים בעלי ערך, בין אם בלימוד, או עזרה לזולת, ואף בפיתוח הכושר והבריאות, או שיחה עמוקה עם חברים, ולא מבילוי זמן לריק. אינני מכיר את הנרגילה, ולכן אינני יודע אם יש בה איסור בפסח וביום טוב, מלבד הבעייה הבריאותית.
שאלה: פרסומות בערוץ 7: מדוע מפרסמים בערוץ 7 טיולים לחו"ל? הרי אסור לצאת מהארץ אלא למטרות מסוימות!
תשובה: כללי הפירסום בערוץ 7 שאין מפרסמים דבר שאסור ע"פ ההלכה. לגבי טיולים לחו"ל אין רוח ההלכה נוחה מהם ועל כן הפירסומים מצומצמים רק לנסיעות שיש בהן תוכן רוחני כגון לקיברי צדיקים וגם זה אנו עושים רק מפני מצוקת העיתים שסובל ערוץ 7 עם כל בית ישראל בימים אלו.
שאלה: לימוד זכות על גויים: על מי מדובר במשנה: "הוי דן את כל האדם לכף זכות", רק יהודים או גם נוכרים?
תשובה: בפשטות מדובר על יהודים. אמנם גם גויים טובים מצווה לדון לכף זכות. אבל אנשים רעים, אסור לדון לכף זכות, מפני שעל ידי כך מסייעים להם להמשיך ברשעתם.
שאלה: שתיית יין לספרדי בברכת אשכנזי: כאשר אשכנזי עושה קידוש על יין שכשר לברכה בפה"ג לאשכנזים בלבד, ואני (ספרדי) יוצא ידי חובה בקידוש זה, האם מותר לי לשתות מיין זה בלי לברך או שמא צריך לברך לפני "שהכל"? ואולי אני בכלל לא יכול לצאת ידי חובה??
תשובה: אתה יוצא ידי קידוש, אבל אם אין שם רוב יין, עדיף שלא תשתה מהיין על סמך ברכתו. ואם תשתה, אין בזה איסור, שאפשר לסמוך על ברכתו.
שאלה: טרחה בבירור ברכות: המשנה ברורה (או"ח סי ר"ב ס"ק פד) כותב שמי שהוא מסופק בברכת פרי מסוים יקל לברך את הברכה הכוללת יותר, אך זה רק ".אחר שלמד ואינו יכול לברר, אבל מי שלא למד לא יאכל עד שילך אצל חכם ללמדו ברכות". מה הגדר של "אינו יכול לברר"? כמה אדם צריך לטרוח בשביל לברר (אם הברור דורש מאמצים כבירים)?
תשובה: אם יכול לעיין בספר - צריך לעיין. ואם אינו יכול לעיין, כי אינו יודע לעיין או שאין לפניו ספרים, אם יש לו אפשרות להתקשר בטלפון למי שבקיא בהלכות, יתקשר. ואם אין לו אפשרות, יברך את הברכה הכללית. אח"כ ישתדל לברר את הדין, כדי שלא יסתפק שנית באותה שאלה.
שאלה: תינוקות שנשבו ואפיקורסים: מהי ההגדרה של תינוקות שנשבו ושל אפיקורסים, ומהי הגדרתם של אנשים שאינם שומרי תורה ומצוות?
תשובה: ההגדרה המקורית היא של יהודים שגדלו אצל גוים ואינם מודעים למצוות התורה, ולכן יש לדון אותם לכף זכות. ויש לכך גם משמעות הלכתית, שמחשבים את כל חילולי השבת שלהם כעברה אחת שחייבים עליה חטאת אחת. אבל מי שגדל בבית דתי או מסורתי אינו נחשב כתינוק שנשבה. אמנם יש לדון כל אדם גם לפי הסביבה שבה גדל. שאם קיבל חינוך דתי טוב ואע"פ כן בחר שלא לשמור תורה ומצוות, מעמדו נמוך ממי שקיבל חינוך מסורתי בלבד והפסיק לשמור מסורת. ומצבו של מי שקיבל חינוך חילוני ואינו שומר תורה ומצוות טוב משניהם, ומעמדו דומה במידה מסוימת לתינוק שנשבה. אמנם יש לציין עוד, כי בתקופה שבה קשה יותר לשמור תורה ומצוות בעקבות השפעה חזקה של תרבות זרה, חומרת מעשיהם של המתפתים אחריה פחותה מאלו שבתקופה שבה קל לשמור תורה ומצוות החליטו לעזוב. ולכן ניתן במידה מסוימת ללמד זכות גם על מי שגדל בחינוך דתי ועזב.
שאלה: קנאות פנחס: בפרשת פנחס, נותן השם לפנחס ברית - האות ו במילה שבורה מדוע? למה הדבר מרמז? ב וכבוד רב.
תשובה: עיין קידושין סו: מבואר שהאות ו' קטועה הרי היא כאילו לא כתובה וכאילו נכתבה המילה "שלם" ולא " " ומכיון שכהן צריך להיות שלם בלא מום ואם הוא בעל מום עבודתו פסולה. עיין עוד בבעל הטורים ביאורים נוספים.
שאלה: ריקודים בחתונה: האם מספיקה מחיצה בין הגברים והנשים הרוקדים ברחבת הריקודים, או שיש צורך גם במחיצה בין הנשים הרוקדות ובין שולחנות האוכל שיושבים בהם בישיבה מעורבת? אם צריך, האם יש מקרים בהם ניתן להקל? האם יהיה אסור לי לרקוד גם בחתונה של משהו נורא קרוב אלי במקרה ואין מחיצה זו?
תשובה: רצוי שתהיה מחיצה גם בין ריקודי הנשים והשולחנות. אמנם אין איסור לרקוד כאשר אין מחיצה כזו. אבל יש להשתדל שלא לבלוט מידי כאשר גם גברים יכולים לראות אותך רוקדת. לתשובת הרב ש. י. וייצן. לתשובת הרב זלמן מלמד. לתשובת הרב דוד חי הכהן.
שאלה: קיבלתי מטבע מזויף. מותר לשלם בו?: רציתי לשאול מה עלי לעשות אם גיליתי שמישהו נתן לי בטעות מטבע או שטר מזויף!
תשובה: עליך לחזור למי שנתן לך אותו, ולדרוש כסף אמיתי. ואחר שאתה יודע שהוא מזויף, אסור לך לשלם בו.
שאלה: גרמא לצורך גדול: א: האם מותר להשתמש בברז המים בבית, כשיש שעון מחשב אלקטרוני של העירייה בשיבר מחוץ לבית, הרושם את תספוקת המים? ב: והאם מותר למלא מים קרים מקולר (מתקן חשמלי לקירור מים) כלי גדול (קנקן) כך שברור, פסיק רישא, שבמהלך התמלאותו יתחיל מנגנון הקירור לפעול?
תשובה: א: כיון שברז המים שלך רחוק מהשיבר הראשי, אזי זה גרמא מה שהוא רושם שם, ולצורך שימוש שוטף של מים בבית מותר. ב: מכיון שאין המנגנון מתחיל לפעול באותו רגע שאתה לוחץ על הכפתור להוצאת המים, העובדה שיפעל בהמשך היא גרמא וביום חם לצורך שתיה מותר. אבל לכתחילה ראוי להמנע. כמובן שבמידה ומדובר בכוס קטנה שזה לא פסיק רישא מותר לכתחילה כמו פתיחת מקרר. והוא הדין לגבי ההיתר להאריך את ה'שעון שבת' בהזזת השיניים להארכת הזמן שמשום גרמא הדבר מותר, אין זה היתר גורף אלא כל זה רק בדיעבד, אבל לכתחילה אין לתכנן מראש להאריך וכיו"ב, וזאת, על מנת לשמור על צביונה של השבת.
שאלה: לטלפן לקרובים בעקבות פיגוע: האם מותר בשבת, ביישוב שאירע בו פיגוע, לטלפן לקרובים שלי במקום אחר על מנת להרגיע אותם?
תשובה: בעיקרון אסור משום שאין בזה שום פיקוח נפש להודיע להם, וגם מי אמר ששמעו על כך בשבת, בהנחה ומדובר בשומרי שבת. אבל ניתן להתיר איסור דרבנן, כדיבור בטלפון כשמדובר בקרבה ממדריגה ראשונה (כהורים) וברור לך שהם יודעים מזה בשבת והדאגה מכרסמת בלבם. במקרה כזה אפשר להגדיר אותם כחולה שאין בו סכנה, ובמקום חולי לא גזרו רבנן. ורק במקרה כזה יהיה מותר לטלפן אליהם בשבת. מותר גם להחזיר את השפופרת שמא יצטרך לטלפון. ואפילו אם נדלקת בטלפון נורה (במידה וזו לא נורת להט אלא לד) אין בזה איסור דאורייתא.
שאלה: שפת אם בלשון הקודש: האם אני כסבתא יכולה לדבר עם נכדי שפה זרה, על מנת שילמד גם אותה?
תשובה: וודאי שראוי וחשוב לגדל ילד על טהרת הקודש, בשפת לשון הקודש, שיספוג מקטנותו קדושה. ולא לדבר אתו שפות זרות מקטנותו, ואם יצטרך לכשיגדל ילמד שפה נוספת.
שאלה: מינוס בבנק: האם מותר למשוך משיכת יתר מהבנק ולהיות במינוס בעקבות כך, ולאחר מכן להחזיר בריבית?
תשובה: לכתחילה הייתי ממליץ שלא להכנס כלל למינוס ולא להזדקק להיתר עיסקא, אלא תוציא בהתאם להכנסותיך, ואם אין לך עכשיו תקנה לכשיהיה לך. אבל אם בכל אופן יש צורך, אזי לרוב הבנקים יש מה שנקרא 'היתר עיסקא' המאפשר לבנק לגבות ממך ריבית (וכן במקרה הפוך) כחלק מהעיסקה שביניכם, פעמים שותף זה מרויח ופעמים השני.
שאלה: החזרת חוב ליורשים: האם אני צריכה להחזיר חוב ליורשי המלווה?
תשובה: אכן אדם שמת יורשיו זוכים גם בחובות שהיו ראויים להגבות על ידו, ולכן את צריכה להחזיר את החוב ליורשים.
שאלה: הנחת תפילין לשמאלי: על איזה יד יש להניח תפילין למי שכותב ביד שמאל אך את שאר המלאכות עושה ביד ימין?
תשובה: יש בזה שתי דעות בין הפוסקים, האם מלאכת הכתיבה היא הקובעת או שאר המלאכות. והכרעת הגר"א ושאר האחרונים היא שהיד בה עושה את שאר המלאכות היא יד ימין, וממילא יניח ביד שמאל שהיא יד כהה, ובמקרה זה הרי הוא ככל האדם.
שאלה: אבקת חלב עכו"ם: האם מותר לאכול מוצר בו מעורבת גם כן אבקת חלב עכו"ם?
תשובה: הרב פרנק בשעתו (בתקופת הצנע בשנותיה הראשונות של המדינה) נשאל על כך, והאריך על כך בתשובה שפורסמה בשו"ת 'הר צבי' שח גזרו ואסרו דווקא חלב במתכונתו הטבעית אך לא את מוצריו, כשם שלאסור גבינה ישנה גזירה בפני עצמה, וחמאה מותרת, כך התיר אבקת חלב נכרי, ולרב פרנק כתפיים מספיק רחבות כך שאפשר לסמוך עליו לכתחילה. לתשובת הרב זלמן ברוך מלמד שליט"א
שאלה: נגיעה בבן  בת מאומצים: האם מותר להורה המאמץ בת, לגעת בבת לאחר שגדילה, וכן הפוך לאם בבנה אחר שגדל?
תשובה: יש על זה תשובה בשו"ת 'ציץ אליעזר', שעקרונית מכיון שאינם ילדים ביולוגים שלו יש להחמיר מגיל חינוך. אמנם, אם הם אינם יודעים שהם מאומצים ואין לו שום הרהור בזה אפשר להקל גם לאחר שגדלו.
שאלה: מלאכה לנשים בראש חודש: מהו גדר המנהג שנהגו נשים שלא לעשות מלאכה בראש חודש?
תשובה: אכן יש מנהג כזה. ודווקא לצורך פרנסה, כפי שאסרו בערב פסח וכד', אבל תיקון בגד הכרוך התפירה וכיו"ב כתבו האחרונים שאין בזה בעיה כי זה תיקון בעלמא.
שאלה: נשיאת נשק בשבת: האם חובה או רק מותר לשאת נשק בשבת?
תשובה: אי אפשר לחייב כי זה לא פיקוח נפש וודאי, ואין האחריות לבטחון מוטלת על כל אזרח, אבל זה מותר. ויש להקפיד בשבת לכסות אותו משום עובדין דחול.
שאלה: כיסוי נשק בבית הכנסת: האם יש חיוב לכסות נשק בבית הכנסת?
תשובה: אכן מוזכר בהלכה שלא להכנס עם סכין גלויה לבית הכנסת, ועל פי דין זה ה"ה נשק, לכן לכתחילה ימצא שומר שיוכל לשמור על נשקו בשעת התפילה מחוץ לבית הכנסת, ואם לא ישתדל לכסותו בכיסוי כל שהוא גם אם זה נשק ארוך, ובדיעבד יכנס עמו. ובכל מקרה בשעת תפילת עמידה לא יחזיק אותו אלא יניח אותו על הקרקע ליד רגלו. לתשובת הרב אליעזר מלמד.
שאלה: סיבוב ב בואי ב  : כיצד יש לנהוג בקבלת שבת כשהציבור מסתובב ב בואי ב, לאיזה כיוון יש לפנות?
תשובה: טעם המנהג הוא לפנות לכיוון מערב, מקום שקיעת החמה, כביטוי לקבלת השבת הנכנסת עם שקיעת החמה. ואין שום ענין בפתח בית הכנסת. אלא שבאירופה שם היו מתפללים לכוון ארץ ישראל מזרחה, בדרך כלל היה פתח בית הכנסת בצד המערבי, וממילא פנייה למערב היתה גם פניה לפתח בית הכנסת. אבל בארץ כל מקום ינהג על פי מיקומו, בית כנסת שנמצא ביישוב ממערב לירושלים, כמו תל אביב, יסתובב סיבוב שלם, ומי שנמצא מצפון או מדרום לירושלים יפנה חצי סיבוב, ומי שנמצא במזרחה של ירושלים, כמו ביריחו, אין צורך שיפנה כלל, כי פניו כבר מופנים מערבה לכוון ירושלים שהוא גם לכיוון שקיעת החמה.
שאלה: שתייה בט  באב לחייל: חייל המשרת בשירות מבצעי בשלושת השבועות, מה דינו לענין צום י"ז בתמוז וט באב?
תשובה: אם הוא ממש בפעילות רגלית, או כל פעילות שאי שתייה תפגע ביכולתו המבצעית, והדבר נוגע להצלת חיי אדם, אזי מותר לו לשתות, (בט' באב נראה שרק ביום כי בלילה עדיין לא זקוק לכך) וכן נראה שמספיק שישתה ולא זקוק גם לאכילה. השתיה אינה צריכה להיות בשיעורים. (בשונה מיום הכיפורים שם גם מי שמותר לו צריך להסתפק בשיעורים כשניתן).
שאלה: מוזיקה בשלושת השבועות: מהו גדר איסור שמיעת מוזיקה בשלושת השבועות, האם אסור לגמרי? מה הדין בילדים? ומה הדין במנגינות עצובות? ומה הדין ללא כלי נגינה?
תשובה: האיסור הוא לשמוע כל מנגינה שמחה המלוות בכלי נגינה, גם דרך הרדיו או בקלטת, מי"ז בתמוז עד סוף בין המצרים, בין לאשכנזים בין לספרדים. לכן ללא כלי נגינה (גם בשירה בפה) או בשמיעת מנגינות עצובות אפשר להקל. וכן לילדים קטנים אין צורך להחמיר בפרט בגילאים נמוכים.
שאלה: בנייה ושיפוץ בתשעת הימים: האם מותר להתחיל בנייה להוספת חדר לבית בתשעת הימים, ומה הדין בשיפוץ, והכנה לדיור, בחדר קיים?
תשובה: בניין שח אסרו היינו דווקא בנין של שמחה, בניין חדש למותרות. אבל אם יש לאדם צורך לטובת בני ביתו להרחיב את ביתו ברור שמותר, כל שכן בארץ ישראל שיש בדבר, בכל תוספת של בניין, יישוב ארץ ישראל וודאי שדבר זה מותר. גם אם לא התחיל קודם.
שאלה: חיוב האשה בקבלת שבת מוקדמת: יהודי שנוהג להתפלל ולקבל שבת מוקדם, האם זה מחייב גם את אשתו להדליק נרות באותה שעה?
תשובה: מוזכר שאם יש יישוב בו המנין היחיד שקיים, היינו כל הקהילה, מקבלים שבת מוקדם, אזי כל תושבי היישוב נגררים בעל כורחם אחרי הציבור, ביישוב עירוני שיש בו מספר מניינים אין הדבר כך. אבל בענין שאלתך אין האשה נגררת אחר בעלה ויכולה להדליק נרות בזמן שכתוב בלוח.
שאלה: ביצוע בדיקה לחולה סכרת: האם מותר לחולה סכרת, לבצע בדיקת דם (בדיקת רמת הסוכר בדם) הכרוכה בחילול שבת?
תשובה: חולה סכרת מוגדר בדרך כלל כחולה שיש בו סכנה ואת הבדיקות שעליו לעשות ביום חול מותר לו לעשות גם בשבת, כל שכן כשחלה הרעה במצבו.